cyanic-selkie/wikianc huggingface dataset:
Jonathan Åstrand
Jonathan Åstrand (født 9. september 1985) er en finsk friidrettsutøver, som konkurrerer i sprintløp. Han representerte Finland under Sommer-OL 2012, der han ble utslått i de innledende rundene på 200 meter.
Fortunelines
Fortunelines var et pyramidespill opprettet i 2010. Sentralt i selskapet stod nordmannen Jim Anderson, kjent fra selskapet The 5 Percent Community.
Selskapet mente å kunne tilby alle som ønsket det en kraftig oppsving i sin privatøkonomi og muligheten til å leve ut sine drømmer. Potensielle medlemmer ble lokket med skyhøy avkastning på investerte midler som ble oppgitt å stamme fra blant annet valutahandel.
Satsingen ble imidlertid en fiasko og i begynnelsen av 2011 ble selskapets nettsted tatt ned.
Armand Blanchonnet
Armand Blanchonnet (født 23. desember 1903, død 17. september 1968) var en fransk syklist som deltok i de olympiske leker 1924 i Paris.
Blanchonnet ble olympisk mester i sykling to ganger under OL 1924 i Paris. Han var med på det franske laget som vant 188 km landevei foran Belgia og Sverige. De andre på laget var René Hamel og Georges Wambst. Han vant også den indivuelle landeveisrittet over 188 km, foran Henri Hoevenaers fra Belgia og René Hamel fra Frankrike.
TVI Express
TVI Express eller Travel Ventures International er et nettverksselskap registrert på Kypros med hovedkontor i London. Eier og grunnlegger av selskapet er Tarun Trikha fra India.
Selskapet selger medlemskap som skal gi rabatter på reiser og hotellopphold og markedsføringen skjer gjennom Multi-level marketing. Totalt skal selskapet ha rekruttert 600.000 medlemmer.
Parallelt med den eksplosive økningen i antall medlemmer har det fremkommet en serie med klager fra forbrukere som føler seg lurt av selskapet. Siden medlemskapet markedsføres som en mulighet til å tjene penger, og denne muligheten i praksis går ut på å rekruttere flere medlemmer, har selskapet også blitt etterforsket for brudd på forbudet mot pyramidespill i flere land. I mai 2010 ble selskapet erklært ulovlig i Australia, og flere andre lands myndigheter har advart sine borgere mot deltakelse i konseptet. I november 2011 ble tre australske borgere funnet skyldige i å ha forbrutt seg mot forbudet mot pyramidespill. I mai 2012 ble disse tre dømt til å betale bøter på totalt 200.000 australske dollar. Saken er spesiell fordi det tidligere bare har vært personene bak pyramidespill som har hatt reell risiko for å bli straffeforfulgt, og Australian Competition and Consumer Commission mente at dommen var et signal om at involvering med pyramidespill også kunne få juridiske konsekvenser for vanlige deltakere.
STS-51-B
STS-51-B var en romferd arrangert av NASA med romfergen Challenger. Challenger ble skutt opp 29. april 1985 og landet 6. mai samme år. STS-51-B var den 17. romferden til NASA og Challenger sin sjuende.
Filmåret 1880
Filmåret 1880 er en oversikt over hendelser og fødte filmpersonligheter i 1880.
Fødsler
|| regissør og filmprodusent ||align=center| ||align=center|1960 ||
Andreas Melchior Glückstad Wiel
Andreas Melchior Glückstad Wiel (født 13. juni 1826 i Fredrikshald, død 19. juli 1900 samme sted ) var en norsk sagbrukseier, trelasthandler og stortingsrepresentant. Han er særlig kjent for sin rolle som initiativtager til stiftelsen av Saugbrugsforeningen i 1859.
Wiel var av slekten Wiel og sønn av eier av Berby, Mads Truelsen Wiel.
Etter opphold hos en slektning i Trondheim var han mange år utenlands for å utdanne seg som forretningsmann. Etter at Saugbrugsforeningen var blitt etablert, var han i begynnelsen disponent for dette, deretter en del av direksjonen. Han var også innehaver av Wiels bruk og eide store skogeiendommer.
I tillegg til at han hadde eierinteresser i Haldens tændstikfabrik, Haldens ølbryggeri, Haldens bomuldsvæveri og spinderi samt Fredrikshalds meieribolag, ble han administrerende direktør i Dalslandsbanen mens denne var under bygging og frem til 1899.
Wiel var britisk vicekonsul, suppleant til styret for Norges Banks avdeling, han var medlem av bystyret og av formannsskapet. I 1863 var han ordfører i Fredrikshald.
Han var 1. representant for Fredrikshald til Stortinget i tre perioder; 1851, 1865 og 1868.
Utmerkelser
Wiel var innehaver av St. Olavs Orden, Vasaordenen og Nordstjerneordenen.
Mergus
Mergus (laksender) er en slekt tilhørende i andefamilien (Anatidae), der de inngår i delgruppen med fiskender (Mergini). Slekten består av fem forholdsvis store arter, hvorav én døde ut i begynnelsen av 1900-årene. Én av de fire nålevende artene består som tre taxa, mens de tre andre artene regnes som monotypiske.
De nåværende artene er utbredt i Holarktis, tidligere også på New Zealand. Laksender er arter som i all hovedsak trives i vassdrag med klart ferskvann (innsjøer og elver), der de for en stor del jakter og eter fisk gjennom å dykke og fange byttet med det lange, smale nebbet, som har sagtakker og en karakteristisk brå, men kort krok ytterst. Typearten er Laksand (M. merganser), som sammen med siland (M. serrator) også opptrer i solide antall i Norge. Silanda er dessuten et unntak hva habitat gjelder, siden arten like tidlig hekker i sjøen (som ærfuglen) som i ferskvann.
Inndeling
Inndelingen følger Birds of the World. Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
Myrdammen (Rælingen)
Myrdammen i Rælingen ligger helt øst i Østmarka, 500 meter opp fra hovedveien ved Nordby på vestsiden av Øyeren. Vannet ligger 195 moh og er en populær badeplass. Vannet og området rundt er statlig sikret som friluftsområde. Det er tilrettelagt med stupebrett, badebrygge og rullestolrampe. Det er også en grunn plaskedam for små barn, og det er toaletter. Området er opparbeidet med gressplener, og stedvis er vannkanten steinsatt.
Det er satt ut stor ørret i vannet, for at barn og andre som ikke kommer seg lett innover i marka skal få mulighet til å oppleve storfisk på kroken.
Veien opp til vannet er stengt med bom ved parkeringsplass nedenfor dammen. Veien fortsetter innenfor bommen forbi vannet og inn til Nordbysjøen.
Sprint-VM på skøyter 2019
Sprint-VM på skøyter 2019 var det 48. offisielle sprint-VM på skøyter siden det første i 1972 i Eskilstuna i Sverige, eller det 50. mesterskapet i sprint hvis man inkluderer de to første ISU-mesterskapene i 1970 i Milwaukee, USA og 1971 i Inzell i daværende Vest-Tyskland. Mesterskapet ble avholdt i Thialf i Heerenveen, Nederland den 23. februar og 24. februar 2019. Koninklijke Nederlandsche Schaatsenrijders Bond ble tildelt arrangementet for Sprint-VM 2019 midlertidig i juni 2017 og endelig i juni 2018.
Tittelforsvarere fra Sprint-VM 2018 i Jilin Provincial Speed Skating Rink, Changchun i Kina var nederlandske Jorien ter Mors for kvinnene og norske Håvard Holmefjord Lorentzen for menn. Ter Mors var i rekonvalesens etter en operasjon, men var tilstede og følger konkurransen fra siden, mens Lorentzen stilte for å forsvare sin mestertittel.
Kort aktuell historie
Dette sprintverdensmesterskapet på skøyter er det sjuende offisielle sprint-VM arrangert i Heerenveen, og det niende i Nederland, de to første sprint-VM i Nederland ble arrangert i Alkmaar i 1977 og 1982. Thialf har tidligere arrangert sprint-VM i 1985 (utendørs), og resterende innendørs i 1989, 1996, 2006 og 2011. Banen har i tillegg til å være vertsarena for Sprint-VM på skøyter også vært vertsarena for EM på skøyter i både allround og sprint, allround-VM og enkeltdistanse-VM på skøyter. Thialf har vært vertskap for verdenscupen i hurtigløp på skøyter ved 49 stevner før dette sprint-VM'et.
Norge har vunnet Sprint-VM på skøyter for menn tre ganger og sist gang var i 2018 da Håvard Holmefjord Lorentzen fra Fana Idrettslag, og første gangen var det Per Bjørang ble sprintverdensmester i 1974 i Innsbruck, Østerrike, og andre gangen var da Frode Rønning ble sprintverdensmester i Grenoble, Frankrike i 1981. Beste norske plassering i sprint-VM på skøyter for kvinner er Edel Therese Høiseths 2.-plass i 1996 i Heerenveen, Nederland.
Tidsskjema
Tidsskjema for Sprint-VM på skøyter 2019 i Thialf i Heerenveen.
Alle tider er lokaltider UTC+01.00 (Sentraleuropeisk tid – CET).
I tillegg til selve løpene og åpningen så var det også satt opp et ukesprogram for is- og arenatilvenning fra-og-med mandag 18. februar 2019.
Deltagere
ISU satte en maksimumsgrense på antall deltagere med 28 kvinner og 28 menn. Men ingen nasjon kunne delta med flere enn 3 per kjønn.
Norges Skøyteforbund offentliggjorde sin norske løpstropp den 20. februar og besto av kvinnene: Hege Bøkko, Hol IL og Anne Gulbrandsen, Eidsvold TF, og mennene: Håvard Holmefjord Lorentzen, Fana IL og Henrik Fagerli Rukke, Hol IL. Norske reserver var Martine Ripsrud, Stange SPK (nasjonsreserve) for kvinner og Bjørn Magnussen, Spk Falken (rankingreserve) og Johann Jørgen Sæves, Båstad IL (nasjonsreserve) for menn.
ISU-delegerte og funksjonærer
I tillegg til disse var det andre også andre funksjonærer og andre ansvarlige for arrangementet.
Norske kommentatorer
De norske TV-kommentatorene for NRK var ved og Even Wetten som satt på kommentatorplass i Thialf, mens Hans Andreas Solbakken gjorde intervjuer i skøytehallen.
Reto Schenkel
Reto Schenkel (født 28. april 1988 i Lomé i Togo) er en sveitsisk friidrettsutøver. Han vokste opp som adoptivbarn i Feraltorvf nær Zürich i Sveits.
Pushback
Pushback er en prosedyre på en flyplass hvor et luftfartøy blir skjøvet baklengs ut fra en oppstillingsplass eller en ombordstigningsbro av en pushbacktraktor.
Reto Schenkel
Han konkurrerer i sprintløp. Han representerte Sveits under Sommer-OL 2012, der han ble utslått i de innledende rundene på 200 meter.
Pushback
Selv om mange fly er istand til å rygge, et jetfly ved å reversere skyvekraften, propellfly ved å stille propeller på negativ stigning, så søker en å unngå dette på grunn de sterke vindstrømmer dette forårsaker. Vinduer kan bli blåst ut og skade terminalbygget, eller parkerte kjøretøyer. Flymotorene kan suge inn sand og andre løse gjenstander og skades. Pushback foretrekkes og brukes på de aller fleste flyplasser.
Pushback på travle flyplasser krever vanligvis klarering fra bakkekontrollen før flyet kan flyttes til en taxiway. Når klarering er gitt vil piloten kommunisere med sjåføren på pushbacktraktoren (eller i noen tilfeller, en mekaniker som går langs flyet) for å starte pushback. For å kommunisere kobles et headset til cockpitens intercom med et uttak nær nesehjulet.
Siden pilotene ikke kan se hva som befinner seg bak flyet styres flyet fra pushbacktraktoren og ikke av  pilotene. Avhenging av flytype og selskapets prosedyrer blir en «Bypass pin» midlertidig installert ved nesehjulet for å koble ut flyets normale styremekanisme.
Såsnart pushback er fullført blir tauestangen frakoblet og bypass pin fjernet. Startmekanikeren vil vise bypass pin til  pilotene for å gjøre det fullstedig klart at den er fjernet. Pushback er nå fullført og flyet kan begynne å takse forover for egen maskin.
Traktorer og tauestenger
Store fly kan ikke flyttes manuelt og må flyttes med en traktor, eller tauestang på annen måte Pushbacktraktorer har lav profil for å kunne kjøres  under flyets nese. For å få tilstrekkelig traksjon, må traktoren være tung og de fleste modeller kan ha  ekstra ballast i tillegg. En typisk traktor for store fly kan veie opp til 54 tonn og ha en trekkstang som kan dra 334 kN (75,000 lbf). . Ofte kan førerhytten løftes for bedre utsikt, spesielt ved reversing og senkes for å komme under flyet. Det finnes to typer, en konvensjonell og en uten trekkstang (TBL). På småfly med nesehjul er tauestaget festet til nesehjulsleggen med et enkelt håndtak i andre enden. På småfly med halehjul er det halehjulet som styres, og som tauestaget blir festet i.
Hendelser
Hendelser eller ulykker hvor en pushbacktraktor har vært involvert omfatter bl.a:
Flagstad Vestre
Drift
I dag er det svineproduksjon, korn og poteter på gården.
Liste over verdens lengste stedsnavn
Liste over verdens lengste stedsnavn inneholder stedsnavn i verden som har mer enn 15 bokstaver i navnet sitt.
Mohammed Salisu
Mohammed Salisu Abdul Karim (født 17. april 1999) er en ghanesisk fotballspiller som spiller for.
Mahmoud Bahmani
Mahmoud Bahmani (født 1947 i Karaj) er en iransk økonom, som fra september 2008 til september 2013 var sentralbanksjef for Irans sentralbank.
McAllen (Texas)
McAllen er en by i den amerikanske delstaten Texas, nær grensen til Mexico. Ved folketellingen i 2010 hadde byen 129 877 innbyggere.
Mahmoud Bahmani
Utdanning og yrkeskarriere
Han har en bachelorgrad i økonomi med spesialisering innen bankvirksomhet («Banking»), en mastergrad (M.A.) i bankvirksomhet, og Ph.D. innen bedriftsøkonomi.
McAllen (Texas)
Den sammenhengende bebyggelsen (McAllen Urbanized Area) hadde 652 263 innbyggere samme år, og det fulle storbyområdet (McAllen-Edinburg-Mission Metropolitan Statistical Area) hadde 741 152 innbyggere.
På den andre siden av grenseelven Rio Grande/Río Bravo den Norte ligger den meksikanske byen Reynosa, med hvilken McAllenområdet danner et grenseoverskridende storbyområde med cirka 1,4 millioner innbyggere.
Mohammed Salisu
Landslaget
Han ble tatt ut i s tropp til VM i fotball 2022 i Qatar.
GP Ouest-France 2012
GP Ouest-France 2012 var den 75. utgaven av rittet GP Ouest-France og ble syklet den 26. august 2012. Løypa strakte seg over totalt 248,3 km, med start og mål i Plouay, Frankrike. Det var årets 24. ritt i UCI WorldTour. Rittet ble vunnet av Edvald Boasson Hagen, etter at han rykket fra hovedfeltet i siste bakken før mål, og kunne passere målstreken alene.
I tillegg til de 18 ProTeams ble Argos-Shimano, Bretagne-Schuller, Cofidis, Europcar og Saur-Sojasun invitert til å delta ved at de fikk WildCard
McAllen (Texas)
Historie
I 1920 hadde byen over 5300 innbyggere. Byen vokste, og hadde i 1960 32.728 innbyggere. I 1960-årene avtok veksten. Det ble bygd et nytt rådhus, biblioteket ble utbygd og et buseums åpnet. Fra 1970 til 1980 fordoblet folketallet seg til 66.281 innbyggere. I 1976 ble La Plaza Mall åpnet som den største shopping mall i metropolregionen McAllen-Edinburg-Mission.
Watson (datamaskin)
Watson er navnet på IBMs kognitive teknologier, som er basert på maskinlæringsalgoritmer, kunstig intelligens og maskinlæring. Watson består av komponenter som forstår, vurderer og lærer basert på store mengder data Både strukturerte og ustrukturerte data som tekst, lyd og bilder, kan analyseres ved hjelp av kognitiv teknologi. Watson forstår naturlig språk i tekst og tale og snakker flere språk. Watsonteknologien består av mer enn 60 ulike teknologier som kan integreres med tradisjonelle analyse- og dataløsninger. Watson benyttes i dag som beslutningsstøtte i helsesektoren, produksjon/industri] , eiendom, finans, varehandel, politi og advokatnæringen. Når Watson-løsninger benyttes på nye fagområder blir de ikke programmert, men går igjennom opplæring av fageksperter. Systemets vurderinger baseres på tolkningsmønstrene fagekspertene lærer dem.
Første versjon av Watson ble i 2011 demonstrert som deltaker i TV-showet Jeopardy. Der vant maskinen over to tidligere vinnere av konkurransen. Den gangen var ikke teknologien koblet opp mot internett eller skybaserte databaser slik den er nå.
Watson har fått sitt navn fra IBMs første administrerende direktør.
Hildeoc
Hildeoc (Ildeoc) var konge over langobardene i andre halvdel av det femte århundre. Han etterfulgte sin far, kong Lethu.
Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere.
Hovedkilden til langobardenes historie, Historia Langobardum av Paulus Diaconus (fra ca 790), er svært sparsom på opplysninger om Hildeoc. Hans far Lethu skal ha regjert i førti år som langobardenes tredje konge og Hildeoc overtok etter ham. Innsettelsen av Hildeoc markerer innføringen av de letingiske dynastis arverett til tronen hos langobardene. Det letingiske dynasti er oppkalt etter Hildeocs far Lethu. Etter hans død ble kongemakten overlatt til Gudeoc.
I Hildeocs regjeringstid var langobardene bosatt i den romerske provinsen Noricum etter at de tidligere hadde beseiret hunerne i dette området. Siste halvdel av 400-tallet, da Hildeoc levde, var preget av stor uro etter hunernes nederlag og Attilas fall i 453, og kampene mellom herulerne i Italia under ledelse av Odovakar og rugierne med deres konge Feletheus.
Skjellfiskand
Skjellfiskand (Mergus squamatus) er en monotypisk fiskeand i slekten Mergus, som inngår i andefamilien (Anatidae). Arten er en kortdistansetrekker og regnes som endemisk for det østlige Asia.
Biologi
Skjellfiskand blir cirka 52–62 cm lang og utviser tildels sterk kjønnsdimorfisme, i det hannen blir både større og mer praktfull enn hunnen. Hannen veier cirka 1 125–1 400 g; hunnen cirka 870–1 100 g. Vingespennet utgjør normalt cirka 70–86 cm.
Skjellfiskand blir av noen holdt for å være den vakreste av laksendene. Hannens hode og de lange doble radene med prydfjær i bakhodet er sorte og har innslag av glinsende grønt i nakken når han er i full hekkedrakt. Buksiden er svakt gulhvit og dekkfjæra på oversiden er kritthvit med en tynn sort kant som kontrast. Hunnen ligner hannen med har brunt hode og kortere brune prydfjær i nakken. Buksiden er lys, men ikke like ren i fargene som hos hannen, mens oversiden har dekkfjær som er like mye grå i kantene, som er bredere og gir fuglen er mer gråmelert uttrykk. Nebbet er rød-oransje, langt og smalt med en liten, kort krok ytterst på overnebbet.
Arten hekker i det ekstreme Sørøst-Sibir, Nordøst-Kina og Nord-Korea. Den overvintrer i det sentrale og sørlige Kina (spesielt i nedslagsfelt til Chang Jiang), noen også sørøst i Russland, Korea, Japan og en gang i blant også på Taiwan og i Myanmar og Thailand.
I hekketiden søker arten seg til hurtigflytende fjellelver og bekkefar med klart vann og øyer som er omgitt av tett skog, typisk i boreal barskog og langt fra menneskelig aktivitet. Arten overvintrer imidlertid gjerne i innsjøer og større vannreservoar, sakteflytende elver og laguner med brakkvann.
Lite har vært kjent om hekkingen til denne arten, inntil ganske nylig. Fuglene ankommer hekkeområdene sent i mars eller tidlig i april, der de nærmest «mellomlander» en kort tid ved større innsjøer og elver, før de setter kursen mot de egentlige hekkeplassene. Parene er monogame og svært territoriale, og begge kjønn forsvarer aggressivt reirplassen mot inntrengere av andre fugler, typisk i en omkrets rundt 200–300 meter. Videre forsvarer parene en ernæringsstrekning langs elva, som riktignok kan variere fra 500–600 m til 2–8 km (trolig avhengig av tilgangen på mat). Arten er hullruger og redet legges til hulrom i trær, typisk i popler, alm, eik og lignende trær som måtte befinne seg nær elva, helst på elvebakken like over den. Hunnen legger typisk 10–11 egg (4–14 er innenfor normalen) med et intervall på 36 timer mellom hvert. Hun ruger selv, og inkubasjonstiden tar cirka 32 dager. Ungene har rødbrun dun når de klekkes. De forlater redet i løpet av 48–60 timer, og mora som står utenfor og lokker på dem til de har hoppet ut.
Inndeling
Inndelingen følger Birds of the World. Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
Aucklandfiskand
Først oppdaget av en fransk ekspedisjon i 1840, som samlet inn minst 26 eksemplarer, det siste i 1902. Erklært utdødd i 1910. Årsaken til utryddelse var trolig jakt og tap av habitat, samtidig som predatorer ble introdusert dit. Aucklandfiskand var på størrelse med en siland. Subfosiler antyder at arten kan ha hatt en bredere utbredelse på New Zealand tidligere. Den kan blant annet ha levde på Sør- og Nordøya, men det er også gjort funn av fossiler på Stewart Island og Chathamøyene som kan være etter denne arten.
Inndeling
Inndelingen følger Birds of the World. Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
Afterski
Afterski er en type uteliv eller fest som ofte foregår i ski- og vintersportsområder etter å ha stått på for eksempel snøbrett eller alpinski. Det kan omfatte festing eller avslapping, og har som formål å skape trivsel og fellesskap blant skilandsbyens personale og gjester. Vanligvis serveres varme og kalde drikker, og det forekommer levende musikk.
Opprinnelsen til begrepet
Siden begynnelsen av 1900-tallet har fenomenet blitt omtalt på fransk som après-ski. Dette navnet brukes både i Alpene og på engelsk.
Andre betydninger
Ifølge den svenske Nationalencyklopedin kan afterski også vise til en spesiell type innendørsbekledning som brukes etter å ha stått på ski, og som var på moten i Europa og USA i 1950-årene.
Tremaine Harris
Tremaine Harris (født 10. februar 1992) er en canadisk friidrettsutøver, som konkurrerer i sprintløp. Han representerte Canada under Sommer-OL 2012, der han ble utslått i de innledende rundene på 200 meter.
Passeroidea
Passeroidea (spurvelignende fugler) er én av tolv overfamilier i gruppen Passerida, som tilhører gruppen med sangfugler (Passeri) i ordenen av spurvefugler (Passeriformes). Passeroidea teller omkring 1 600 arter av fugl, som er videre fordelt i 30 ulike familier. Artene har en tilnærmet kosmopolitisk utbredelse, unntatt i Antarktis. Størst artsmangfold finner man i tropisk klima, men gruppen er også mangfoldig og tallrik i andre klimasoner.
Inndeling
Inndelingen følger Jarvis et al. (2014), med utfyllende nyere informasjon fra HBW Alive. Norske navn på gruppene følger Norsk navnekomité for fugl og er i henhold til Syvertsen et al. (2008, 2017, 2020). Navn i parentes er uoffisielle midlertidige beskrivelser, som endres når nye offisielle navn foreligger.
Mission (Texas)
Mission er en by i Hidalgo County helt sør i Texas i USA. Ved folketellingen i 2010 hadde byen 77 058 innbyggere.
Léopold Sédar Senghor internasjonale lufthavn
Léopold Sédar Senghor internasjonale lufthavn (fransk:Aéroport international Léopold-Sédar-Senghor. Flyplasskoder|DKR|GOOY) er en international flyplass som betjener Dakar, hovedstaden i Senegal. Flyplassen ligger nær byen Yoff nord i Dakar. Det var kjent som Dakar Yoff internasjonale lufthavn (fransk:Aéroport international de Dakar) frem til 9. oktober 1996, da den ble omdøpt til ære for Senegals første president, Léopold Sédar Senghor.
Flyplassen håndterer jumbojet, inkludert Airbus A340-600 fra South African Airways, og Boeing 777–200 fra Air France. I 2015 hadde flyplassen 1,9 million passasjerer.
I 2007, Patrick Smith, forfatter av Ask Pilot-spalten for Salon.com kallte den «verdens verste flyplass», kommenterer at han fant det «bare elendighet, en skremmende følelse av fortid og til en viss grad fare». I i 2012 hadde flyplassen av seg selv forbedret sikkerheten, men led fortsatt av en kaotisk situasjon hva angikk bakketransport, med risikofylte ulisensierte drosjer og aggressiv tuting.
Bygging av en my flyplass 45 [[km inn i landet fra Léopold Sédar Senghor startet i 2007. Saudi Binladin Gruppen er kontrahert for å bygge den nye flyplassen, som er oppkalt etter den første svarte afrikansker som ble valgt til Frankrikes parlamentet i 1914, Blaise Diagne. Det var i utgangspunktet ventet å ta 30 måneder å bygge og er utformet for en første kapasitet på 3 millioner passasjerer i året – nesten dobbelt av de 1,7 millioner som årlig benytter den eksisterende flyplass. Åpnings dato har blitt utsatt flere ganger, sist var desember 2014, men dato for ferdigstillelse er ukjent.
Historie
Under andre verdenskrig var Dakar flyplass et sentralt ledd i United States Army Air Forces Air Transport Kommando - Natal-Dakar rute, ga en transoceanic forbindelse mellom Brasil og ansk Vest-Afrika etter 1942. Massive mengder av lasten ble lagret i Dakar, som så ble fraktet langs den nordafrikanske Kairo-Dakar transportruten for gods- og transitt-fly og personell. Fra Dakar gikk flyene til Dakhla Airport, i nærheten av Villa Cisneros i det som da var spansk Sahara, eller til Atar AirPort, avhengig av belastningen på luftruten. I tillegg til å være den vestlige terminus på den nordafrikanske ruten, ble Dakar den nordlige endestasjonen for den sørafrikanske ruten, som fraktet personell til Pretoria i Sør-Afrika, med mange mellomlandinger på Robertsfield (nå Roberts internasjonale lufthavn) i Liberia, Belgisk Kongo og Nord-Rhodesia (nå Zambia).
Før innføringen av langdistanse jet i midten av 1970-tallet, pleide den å være et viktig stoppested for ruter mellom Europa og Sør-Amerika, sammen med Kanariøyene.
Flyplassen var en Space Shuttle landingsplass frem til 1987, da det ble bestemt at en grop i rullebanen kunne skade romfergen under landing.
Det pleide å være en av de fem viktigste knutepunktene for det nå nedlagte multi-nasjonale flyselskapet Air Afrique.
Flyplassen har ofte blitt brukt for mellomlanding på flyvninger mellom Nord-Amerika og det Sørlige Afrika. Delta Air Lines startet rute 4.mdesember 2006 mellom Atlanta og Johannesburg, med mellomlanding i Dakar. Denne har siden blitt fjernet. Det driver nå non-stop Dakar New York-John F. Kennedy. South African Airways brukte Dakar som mellomlanding for begge sine ruter fra Johannesburg til Washington og New York. Den stoppested for New York-John F. Kennedy har blitt fjernet. Det er nå en non-stop fra Johannesburg til New York-John F. Kennedy med en Airbus A340-600. Johannesburg til Washington D.C.
Senegal Airlines hadde en hub og hovedkontor på flyplassen før det ble oppløst i april 2016.
Andre fasiliteter
Hovedkontoret til Senegals luftfartsdirektotat, Agence Nationale de l ' Aviation Civile du Sénégal ligger også på flyplassen.
Samtidig Air Sénégal International hadde sitt hovedkontor på flyplassen.
Flyplassen iwa også basen for franske Air Force's Dakar-Ouakam Air Base (Base aérienne Dakar-Ouakam); også kjent som Air Base 160, Base aérienne 160 Dakar-Ouakam. Dakar-Ouakam Air Base dannet den militære delen av flyplassen.
Xylella fastidiosa
Xylella fastidiosa er en gram-negativ bakterie som finnes i vedvevet i visse planter som kan føre til bestemte plantesykdommer.
Genomet til X. fastidiosa er sekvensert og det har vært funnet et rundt kromosom på 2 679 305 basepar og to plasmid med 51 158 og 1 285 basepar.
X. fastidiosa er mellom annet knyttet til at oliventrær i Sør-Italia dør. Den har deretter smittet vinstokker, mandel- og oliventrær i Spania, verdens største produsent av olivenolje.
1. divisjon bandy for menn 1997/98
1. divisjon bandy for herrer 1997/98 var det nest øverste nivået i norsk bandy sesongen 1997/98. Vinnerlaget Sarpsborg Bandyklubb rykket opp til eliteserien, mens lag nummer to, Ullern, spilte kvalifisering om opprykk. Sagene rykket ned, mens Hamar måtte spille kvalifisering om å beholde plassen i divisjonen.
Kvalifisering om opprykk til eliteserien
Tåsen beholdt dermed plassen i eliteserien. Ullern ble værende i 1. divisjon.
Kvalifisering om nedrykk til 2. divisjon
Hamar beholdt dermed plassen i divisjonen.
Marie Stærke
Marie Stærke (født 31. august 1979 i København ) er en dansk lokalpolitiker og borgermester i Køge kommune siden 2018. Hun representerer Socialdemokratiet.
Stærke var også borgermester i tidsrommet 2007–2013.
Sibirstripeekorn
Sibirstripeekorn eller burunduk (Tamias sibiricus) er en ekornart.
Kroppen er 13–17 cm lang og den buskete halen 8–11 cm. På ryggen er det fem svartbrune og fire lyse striper. Den har kinnposer for å samle føde. Et enkelt dyr samler to–seks kilo føde som lagres til vinterbruk. Lagret består av frø, knopper, nøtter og sopp og oppbevares i underjordiske ganger. Arten er stort sett marklevende, men er også dyktig til å klatre i trær.
Sibirstripeekorn er utbredt i taigaen i Sibir og østlige del av europeisk Russland. Vestgrensen for utbredelsen er den samme som for de sibirske bartrærne sibiredelgran og sibirlerk. Arten finnes også lengst nordøst i Kasakhstan, nordlige Mongolia, nordlige og sentrale deler av Kina, Korea og på Sakhalin, Sør-Kurilene og den japanske øya Hokkaido. Kjæledyr som er sluppet løs, har etablert frittlevende populasjoner på den japanske øya Honshu og i Belgia, Tyskland, Nederland, Sveits, Italia og Østerrike.
Arten er den eneste representanten for stripeekorn (Tamias) i Eurasia, men i Nord-Amerika finnes det ca. 24 andre arter. Noen systematikere skiller sibirstripeekornet ut i en egen slekt, Eutamias.
Emmanuel de Grouchy
Biografi
Emmanuel de Grouchy ble født i Paris, hans far var François-Jacques de Grouchy, første Marquis de Grouchy og hans intellektuelle hustru Gilberte Fréteau de Pény. Hans søster var Sophie de Condorcet, gift med Nicolas de Condorcet, hun var en fremtredende salongvertinne. Emmanuel de Grouchy begynte i den franske hærs artilleri i 1779. I 1782 ble han overført til kavaleriet og etterhvert i 1786 til Gardes du Corps (en eliteenhet). På tross av hans aristokratiske bakgrunn og hans forbindelser med det kongelige hoff (det ble sagt at hans far var uekte barn av Ludvig XV av Frankrike) var han tilhenger av prinsippene bak den franske revolusjon og måtte derfor forlate garden.
Ved utbruddet av revolusjonskrigene i 1792 hadde de Grouchy avansert til oberst i regimentet Condé-Dragons og kort etter Maréchal de camp (laveste generalsgrad). Han ble sendt for å tjenestegjøre på den sørøstlige fronten. I 1793 utmerket han seg i kampene mot innenlandske fiender av revolusjonen i Vendée og ble utnevnt til generalmajor (fransk: Général de division). Kort etter ble han degradert grunnet sin adelige bakgrunn, men i 1795 ble han tatt inn i tjeneste igjen. Han tjenestegjorde i staben for styrken som ble sendt til Irland i 1796-1797 og var selv med i ekspedisjonen. I 1798 administrerte han Piemonte samtidig som kongen av Sardinia abdiserte og i 1799 utmerket han seg som divisjonskommandant i felttoget mot østerrikerne og russerne. Under dekningen av den franske retretten etter slaget ved Novi Ligure fikk de Grouchy fjorten sår og ble tatt til fange.
Etter å ha blitt satt fri fra krigsfangenskap returnerte de Grouchy til Frankrike. På tross at han hadde protestert mot 18 brumaire-kuppet ble han umiddelbart tatt inn i tjeneste av Napoléon Bonaparte og utmerket seg igjen under slaget ved Hohenlinden 3. desember 1800. Han tjenestegjorde i felttog i Østerrike i 1805, i Preussen i 1806, i Polen i 1807 hvor han utmerket seg i slaget ved Eylau og slaget ved Friedland. I 1808 kjempet han mot britiske, spanske og portugisiske styrker i Spania. I 1809 kommanderte han kavaleriet i den franske hæren i Italia under visekonge Eugène de Beauharnais fremrykking mot Wien.
Ved Napoléons felttog i Russland 1812 ble han kommandant for III. kavalerikorps. Han ledet korpset i slaget om Smolensk og slaget ved Borodino. Ved de franske styrkenes retrett fra Moskva utnevnte Napoléon han til kommandant for eskorteskvadronen, den besto kun av håndplukkede offiserer. Hans nesten kontinuerlige tjeneste i kavaleriet førte til at Napoléon i 1813 avslo å gi han kommando over et armékorps og de Grouchy trakk seg derfor tilbake til Frankrike.
Ved koalisjonens invasjon av Frankrike i 1814 deltok han i kampene og ble alvorlig såret i slaget om Craonne. Etter Napoléons abdisering tapte han ved restaurasjonen i Frankrike stillingen som Colonel général for Chasseurs à cheval (inspektør for lett kavaleri) og trakk seg tilbake.
Etter at Napoléon flyktet fra Elba i 1815 var Emmanuel de Grouchy blant de mange som sluttet seg til han og ble utnevnt til pair og marskalk av Frankrike. Under det korte felttoget i Det forente kongeriket Nederlandene (dagens Belgia) kommanderte han først arméens kavalerireserve og etter slaget ved Ligny fikk han kommando over styrkens høyre fløy som forfulgte de prøyssiske styrkene.
Napoléon sendte de Grouchy for å forfølge prøyssiske styrker under general Johann Adolf von Thielmann. Den 17. juni 1815 klarte ikke de Grouchy å nå de prøyssiske styrkene. På tross av at kanontorden fra slaget ved Waterloo kunne høres så bestemte han seg for å fortsette å følge de prøyssiske styrkene beskrevet i ordrene, mens en britisk-allierte armé og prøyssiske styrker sammen slo Napoléon. Emmanuel de Grouchy seiret over det prøyssiske III. korps i slaget ved Wavre 18. og 19. juni 1815, men med fransk tap ved Waterloo betød seiren lite.
Etter det franske nederlaget gjorde de Grouchy det beste ut av situasjonen. Han samlet restene av Napoléons armé og trakk seg tilbake, raskt og ubeseiret, til Paris, hvor han etter å ha posisjonert sine styrker mellom hovedstaden og fienden overga sin kommando til marskalk Louis Nicolas Davout.
Resten av livet brukte han på å forsvare seg selv. Et forsøk på å dømme han til døden ved krigsrett feilet, men han ble forvist og levde i Amerika inntil han fikk amnesti i 1821. Ved tilbakekomsten til Frankrike fikk han grad som general, men ikke marskalk eller pair av Frankrike. Mange år etter var han foraktet både av rojalistene, som et medlem av deres egen gruppe som hadde støttet revolusjonen og Napoléon, og for hans kamerater i La grande armée, som en påstått forræder mot Napoléon. I 1830 ga kong Ludvig Filip av Frankrike han tilbake både marskalkstaven og tittelen som pair av Frankrike. Emmanuel de Grouchy døde i Saint-Étienne den 29. mai 1847.
Einhell
Einhell er et tysk firma som produserer verktøy og haveredskap. Det ble etablert i 1964 av Josef Thannhuber. Selskapet begynte med å produsere sveisetransformatorer, kabeltromler og verktøykasser. I dag selger selskapet cirka 3,500 forskjellige produkter som er rettet mot jernvarehandler og postordrekunder. Einhell har produksjon i Tyskland og Kina.
Polyphylla fullo
Polyphylla fullo er en bille som hører til familien skarabider (Scarabaeidae) i gruppen skarabider (Scarabaeoidea). Denne billen har larver som lever på planterøtter, og flyr i varme sommerkvelder. Denne sjeldne arten lever i sandig furuskog og er utbredt i Europa nord til det sørlige Sverige.
Utseende
En stor (25-36 millimeter), svart skarabide med kremhvite tegninger. Hannens antenner har meget store blader (lameller). Hodet er svart med hvite striper langs fasettøynenes innside, pronotum har tre hvite lengdestriper, dekkvingene et uregelmessig, hvitt mønster. Arten kan ikke forveksles med noen annen europeisk bille.
Levevis
Denne arten finnes i furuskog på sandet jord. Larvene lever nede i jorda, utviklingen tar 3-4 år. De voksne billene eter furunåler.
Utbredelse
Arten er utbredt i Sør- og Mellom-Europa nord til det sørligste Sverige. Denne arten er sjelden nesten over alt og er fredet i flere europeiske land.
Mosito Lehata
Mosito Lehata (født 8. april 1989) er en lesothisk friidrettsutøver, som konkurrerer i sprintløp. Han representerte Lesotho under Sommer-OL 2012, der han ble utslått i de innledende rundene på 200 meter.
Lophodytes
Lophodytes er en gruppe fiskeender bestående av bare én art, hjelmfiskand (vitenskapelig navn: Lophodytes cucullatus)
Ryfylke interkommunale samarbeid
Ryfylke interkommunale samarbeid (Ryfylke IKS) er et interkommunalt samarbeidsorgan og regionråd for kommunene Hjelmeland, Sandnes, Sauda, Strand og Suldal i Ryfylke. Regionrådet er et fellesorgan for koordinering og fellesløsninger i regionen.
Attu
Attu har flere betydninger :
Slaget ved Saragossa
Slaget ved Saragossa fant sted den 20. august 1710, mellom den spansk-bourbonske arméen kommandert av Marquis de Bay og en multinasjonal armé ledet av den østerrikske kommandanten Guido Starhemberg under den spanske arvefølgekrigen.
Opptakten
Det spanske felttoget i 1710 startet den 15. mai da den spansk-bourbonske arméen kommandert av Filip V selv og Francisco Castillo Fajardo, marki de Villadarias, gikk til angrep på byen Balaguer. General Guido Starhemberg, kommandant for de allierte styrkene i Catalonia, samlet arméen sin og tok støyten fra dem ved å hindre den spanske arméen å krysse elven Segre, noe de britiske offiserene hadde store problemer med å klare. I juni fikk Filip V forsterkinger og gjorde et nytt forsøk på å erobre Balaguer med 20 000 infanterister og 6 000 kavalerister.
Den 27. juli 1710 led den spanske arméen et stort nederlag i slaget ved Almenara, nær Balaguer. De allierte soldatene hadde tatt en sterk forsvarstilling og drev de spanske angrepene tilbake frem til den britiske kommandanten James Stanhope, ledet den allierte fortroppen og brøt de spanske linjene. Filip V ble tvunget til å forlate Catalonia og trekke seg tilbake til Zaragoza, hovedstaden i kongedømmet Aragon. Kastiljanske Villadarias ble etterpå fratatt sin kommando og grad, som Filip så ga til den franske generalen Alexandre Maître, marki de Bay.
Den 9. august nådde den spanske arméen Zaragoza og marki de Bay satte soldatene sine i stilling mellom elven Ebro (til hans venstre) og Torrero-åsene (til hans høyre). Den 15. august slo de tilbake et alliert kavaleriangrep. Fem dager med småtreffinger fulgte. Den 19. august krysset de allierte soldatene elven uten motstand, og fikk satt ut arméen sin i løpet av natten.
Slaget
Den allierte venstreflanken besto av spanske og nederlandske soldater under greven av Atalaya. Høyreflanken var kommandert av Stanhope og besto av briter, portugisere og østerrikere. Starhemberg kommanderte sentret, som hvor det hovedsakelig var tyske, østerrikske og spanske infanterister. Den allierte arméen besto i alt av 37 bataljoner og 43 skvadroner, mens den spansk-bourbonske arméen hadde 38 bataljoner og 54 skvadroner. Den 20. august 20 kl. 08:00 startet artilleriduellene som varte til middagstider.
General Stanhope begynte angrepet på den boubonsk-spanske venstreflanken. Først så den bourbonske arméen ut til å ha overtaket, og slo tilbake åtte portugisiske skvadroner, som ble jaget bort fra slagmarken. Denne forfølgelsen skapte et hull i den bourbonske linjen, som ga Stanhope muligheten til å trenge gjennom. Den britiske generalen sendte de uorganiserte spanjolene på flukt, mens angrepet deres mot sentret og høyreflanken ble drevet tilbake.
Slaget var mer eller mindre en repetisjon av slaget ved Almenara. Kavaleriet til bourbon-arméen gikk hardt til angrep, og klarte det nesten, men de allierte soldatene holdt stand. Da de allierte satte i gang et motangrep med infanteriet, ble den spanske arméen presset tilbake. I løpet av mindre enn tre timer vant de allierte en full seier. Alt av artilleri (20 kanoner) og de 73 flaggene til den bourbonske arméen ble tatt. Mellom 5 000 og 6 000 spanske soldater mistet livet eller ble skadet, og ytterligere 7 000 ble tatt til fange. De allierte tapte 1 500 mann som enten mistet livet eller ble skadet.
Ettervirkning
Erkehertug Karl gikk inn i Zaragoza dagen etter. Nederlaget til arméen til Filip V av Spania var alvorlig, og veien til Madrid lå åpen. Filip V forlot Madrid den 9. september og reiste til Valladolid. Erkehertug Karl gikk inn i en særdeles fiendtlig innstilt, og nesten folketomt Madrid den 28. september. Karl sa: «Denne byen er en ørken!». Vinteren 1710 måtte erkehertug Karl og de allierte soldatene hans forlate Madrid på grunn av stor motstand hos innbyggerne og den farlige strategiske situasjonen. Etter dette led den britiske arméen et avgjørende nederlang i slaget ved Brihuega, og resten av den allierte arméen ble slått i slaget ved Villaviciosa.
Gundelach
Kai Gundelach, kjent under artistnavnet Gundelach, (født 1989) er en norsk elektronika/pop-musiker.
Han debuterte med EP-en Gundelach i 2016 og ble for den nominert til Spellemannprisen 2016 i klassen popsolist. I mars 2018 ga han ut sitt første album, Baltus. For produksjonen av albumet den ble han nominert i klassen årets produsent foran Spellemannprisen 2018. For sitt andre album, My Frail Body fra 2020, ble han for tredje gang nominert til Spellemannprisen, denne gangen i klassen elektronika.
Vestertana (grend)
Vestertana (nordsamisk: Deanodat) er ei grend i Tana kommune i Finnmark. Den ligger innerst i fjorden med samme navn.
Grenda omfatter flere gårdsbruk langs indre del av fjorden, fra Šuoššjohka i vest til Leaibbosvuovdi i sørøst, og videre via Fellesjorda på østsida til Steinnes i nordøst. I fjordbotnen, på vestsida av Leaibbosjohka, ligger Vestertana kirke, som tidligere var en skole. Fylkesvei 98 går langs indre del av fjorden, og en kommunal vei går ut langs østsida.
Slaget ved the Thousand Islands
Slaget fant sted ved Fort Lévis (om lag 1,5 km nedenfor dagens Ogdensburg–Prescott International Bridge), Point også Baril (dagens Maitland i Ontario) og farvannet og øyene omkring. Den lille franske garnisonen i Fort Lévis holdt den langt større britiske arméen i sjakk i over en uke, og klarte å senke to britiske krigsskip og ødelegge et tredje. Motstanden deres forsinket framrykkingen til britene mot Montréal fra vest.
Magyar Televízió
Magyar Televízió (norsk oversettelse: ungarsk fjernsyn), forkortet MTV, var Ungarns allmennkringkaster for fjernsyn. Selskapet begynte faste sendinger i 1957 og drev to riksdekkende TV-kanaler frem til MTV ble inkorporert i det statlige selskapet MTVA i 2011. Fire år senere ble MTV oppløst og underlagt den nye offentlige allmennkringkasteren Duna Media sammen med Magyar Rádió og Duna TV. MTVs TV-kanaler eksisterer fremdeles, men driftes nå av Duna Media.
Bakgrunn
Fjernsynshistorien til Ungarn strekker seg tilbake til 1936, da landet startet sine aller første innledende forsøk med fjernsyn. Etter krigen startet den første offisielle prøvesendingen 16. desember 1953, og sendingen gikk til radiofabrikken Orion i Budapest. I januar 1954 ble prøvesendingene formidlet til hele byen takket være en TV-mast på Széchenyi-åsen i Budapest, men bare en håndfull husholdninger hadde TV-apparat på denne tiden.
Japans keiserhus
Japans keiserhus (皇室), også referert til som Dynastiet Yamato, består av de medlemmer av den regjerende keiserens utvidede familie som utfører offisielle og offentlige tjenester. Under den nåværende grunnloven er keiseren symbolet for staten og folkets samhold. Andre medlemmer av keiserfamilien utfører seremonielle og sosiale oppgaver, men har ingen roller i saker som gjelder staten. Keiserens plikter går videre nedover linjen til barn og deres barnebarn og så videre.
Magyar Televízió
Bakgrunn
Regulære sendinger startet offisielt 1. mai 1957, med en overføring av markeringene i forbindelse med arbeidernes dag. Daglige nyhetssendinger startet like etter. I starten ble TV-sendingene produsert av en egen fjernsynsseksjon underlagt ungarsk radio, men 18. august 1957 skiftet selskapet navn til Ungarsk radio og fjernsyn, og senere ble fjernsynsseksjonen skilt ut i et eget selskap: Magyar Televízió (MTV). I 1959 hadde ungarsk fjernsyn 50,000 abonnenter, men utover i 1960-årene økte tallet til 2,7 millioner i 1964 og videre til nærmere 5 millioner i 1969. I 1960-årene begynte MTV å prøve ut fargesendinger, men faste fargesendinger startet først i 1970-årene.
Siden starten i 1957 hadde MTV drevet én TV-kanal, men i 1971 startet testene med en andrekanal, senere kjent som MTV2 og m2. Den andre kanalen startet offisielle sendinger 7. november 1973, og samtidig skiftet førstekanalen navn til MTV1.
Japans keiserhus
Det japanske monarkiet er det eldste kontinuerlig arvelige monarki i verden som fortsatt eksisterer. Det keiserlige huset anerkjenner 126 legitime monarker siden tiltredelsen av keiser Jimmu (tradisjonelt datert til 11. februar 660 f.Kr.), inkludert den regjerende keiser, Naruhito.
Magyar Televízió
Omstrukturering og nedleggelse
Etter årtusenskiftet begynte ungarske myndigheter arbeidet med å omstrukturere landets offentlige allmennkringkasting. MTV, ungarsk radio og den offentlige TV-kringkasteren Duna TV drev parallelt frem til januar 2011, da de ble underlagt selskapet MTVA sammen med nyhetsbyrået Magyar Távirati Iroda (MTI). Samtidig fikk MTI enerett på å produsere nyheter til de offentlige kringkasterne. Ifølge ungarske politikere skulle opprettelsen av MTVA bidra til å rydde opp i landets «dysfunksjonelle offentlige kringkastingssektor». Mediereformen fikk imidlertid kritikk fra utenlandske politikere og medieeksperter som mente reformen begrenset kringkasternes uavhengighet og ga regjeringen større kontroll over landets allmennkringkastere.
I 2014 vedtok det ungarske parlamentet å fusjonere de fire kringkasterne under MTVA til ett selskap – Duna Media. Ordet Duna er det ungarske navnet for elven Donau. Det nye kringkastingsselskapet og et tilhørende kringkastingsråd ble formelt opprettet 1. juli 2015, og samtidig ble MTV lagt ned. Radio- og TV-kanalene til MTV og Duna TV eksisterer fremdeles side om side i det nye kringkastingsselskapet, men flere av kanalene har endret profil. M2 er nå blitt en barnekanal, mens førstekanalen M1 er blitt en nyhetskanal. Den konkurrerende kanalen Duna er blitt Ungarns nye offentlige allmennkanal, en rolle M1 hadde frem til 2015.
Kanaltilbud
I perioden frem til nedleggelsen i 2015, drev MTV fire riksdekkende TV-kanaler:
De tre kanalene eksisterer fremdeles og er en del av programporteføljen til MTVs etterfølger Duna Media.
Roger Joya
Roger Asakil Joya (født 31. oktober 1981) er en filippinsk kokk og forretningsmann, kjent for å drive sushirestauranten Sabi Omakase i Stavanger. Sabi Omakase har en Michelin-stjerne. Joya er også medeier i 20 restauranter under Sabi-navnet i Norge.
Joya kom til Norge 17 år gammel, etter at faren hans hadde vært gift med en norsk kvinne i mange år. Han jobbet på Alex Sushi i Oslo før han startet Sabi Omakase i 2011.
Han deltok i verdensmesterskapet i sushi i 2016.
Skiskyting under Vinter-OL 2006 – Fellesstart menn
15 km fellesstart menn var en av øvelsene i skiskyting under Vinter-OL 2006 i Torino, Italia, som ble avholdt i Cesana San Sicario 25. februar 2006.
Løperne gikk fem runder i en 3,0 kilometer lang skiløype, med avfyring av 4*5 skudd, ti liggende og ti stående. For hvert bomskudd måtte løperne gå en 150-meter strafferunde.
Resultater
Øvelsen startet kl. 10:00.
Alter Orient und Altes Testament
Alter Orient und Altes Testament (kort AOAT) er en bokserie som utgis i Münster i Tyskland av Manfried Dietrich, Oswald Loretz og Hans Neumann. Det er kommet ut flere hundre bind. Dette er en av de viktigste publikasjoner innen Altorientalistik (som utenfor Tyskland for det meste kalles assyriologi og studier av Midtøsten-arkeologi.